b'\n_START_ARTICLE_\nPlanina, Postojna\n_START_SECTION_\nZgodovina\n_START_PARAGRAPH_\nPrometna pot med morjem in notranjostjo je tod potekala \xc5\xbee v predrimski dobi.\n_START_SECTION_\n13. stoletje\n_START_PARAGRAPH_\nLeta 1217 sta tu omenjena trg in mitnica gori\xc5\xa1kih grofov. O\xc5\xbeje obmo\xc4\x8dje naselja je bilo pred prvo omembo v posesti grofov Gori\xc5\xa1kih._NEWLINE_Prvotni grad Ho\xc5\xa1perk je bil prvi\xc4\x8d omenjen kot grad Unec (castrum Moevntz) leta 1295.\n_START_SECTION_\n19. stoletje\n_START_PARAGRAPH_\nNovo cesto proti Trstu so pri\xc4\x8deli graditi leta 1830 in je pomembno pripomogla k razvoju Planine. Mogo\xc4\x8dne tr\xc5\xa1ke hi\xc5\xa1e iz tega obdobja, s \xc5\xa1irokimi napu\xc5\xa1\xc4\x8di, obse\xc5\xbenimi dvori\xc5\xa1\xc4\x8di in nekdanjimi konjskimi hlevi, so bile namenjene tovornikom ali \xc2\xbbfurmanom\xc2\xab. Tovrstna prometna dejavnost je zamrla ob izgradnji Ju\xc5\xbene \xc5\xbeeleznice. _NEWLINE_Od leta 1867 do leta 1875 je bil v Planini sede\xc5\xbe okrajnega sodi\xc5\xa1\xc4\x8da, nato so ga preselili v Logatec.\n_START_SECTION_\n20. stoletje\n_START_PARAGRAPH_\nRazmejitev med Italijo in Jugoslavijo po prvi svetovni vojni je Planino razdelila na dvoje. Meddr\xc5\xbeavna meja je potekala skozi zahodni del naselja, ki je postalo obmejni kraj z razli\xc4\x8dnimi mejnimi slu\xc5\xbebami. _NEWLINE_Med drugo svetovno vojno je bila po\xc5\xbegana cerkev sv. Duha  in 27. marca 1944 so partizani za\xc5\xbegali grad Ho\xc5\xa1perk. Planina si gospodarsko ni ve\xc4\x8d opomogla.   _NEWLINE_Najve\xc4\x8dji udarec ponovnemu razvoju naselja je pomenila izgradnja avtoceste A1 (gradnja odseka Vrhnika-Postojna je potekala v letih 1970-72), ki je povsem preusmerila prometne tokove proti morju in osamila Planino.'